|  |  |  |  |
| --- | --- | --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ  ----  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ  ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ  ΚΑΙΝΟΤΟΜΕΣ ΔΡΑΣΕΙΣ  ---- | | Γλυκά Νερά, 17/3/2016  Αρ. Πρωτ.: Φ. 56/7676 | |
| Ταχ. Δ/νση:  Τ.Κ. - Πόλη  Τηλέφωνα:  Φαξ:  e-mail: | Λεωφόρος Λαυρίου 150 & Ανδρίκου 4  15454 - Γλυκά Νερά  210/6618444  210-6618440  [mail@dipe-anatol.att.sch.gr](mailto:mail@dipe-anatol.att.sch.gr) | ΠΡΟΣ:  ΚΟΙΝ. | **Δημόσια και Ιδιωτικά Δημοτικά σχολεία και Νηπιαγωγεία**  **Σχολικούς Συμβούλους Δημοτικής Εκπαίδευσης και Προσχολικής Αγωγής περιφερειών Δ/νσης Α/θμιας Εκπ/σης Ανατ. Αττικής** |
| **ΠΟΛΙΤΙΣΤΙΚΑ ΘΕΜΑΤΑ**  Χρύσα Κουράκη [politistika@dipe-anatol.att.sch.gr](mailto:politistika@dipe-anatol.att.sch.gr), [ckouraki@hotmail.gr](mailto:ckouraki@hotmail.gr), τηλ. 6937215991 | |

**ΘΕΜΑ: Σεμινάριο με θέμα «Μαθαίνοντας από τον ...ωραιότερο δρόμο της Ευρώπης!»**

Η Δ/νση Α/θμιας Εκπ/σης Ανατ. Αττικής (Πολιτιστικά Θέματα) διοργανώνουν σεμινάριο στον δρόμο της Διονυσίου Αρεοπαγίτου με θέμα **«Μαθαίνοντας από τον ...ωραιότερο δρόμο της Ευρώπης!».**

Το σεμινάριο θα υλοποιήσει η κα Ελένη Σβορώνου, συγγραφέας, Υπεύθυνη Περιβαλλοντικής Εκπαίδευσης στο WWF, Ελλάς **(επισυνάπτεται αναλυτική περιγραφή του σεμιναρίου).**

Το σεμινάριο θα πραγματοποιηθεί το **Σάββατο, 9 Απριλίου 2016 στον δρόμο της Διονυσίου Αρεοπαγίτου** και **ώρα 10:00 π.μ. – 13:00 μ.μ..**

Οι εκπαιδευτικοί που ενδιαφέρονται να συμμετέχουν πρέπει να δηλώσουν συμμετοχή μέχρι τη**ν Τετάρτη, 6 Απριλίου 2016** συμπληρώνοντας την αίτηση στην ηλεκτρονική διεύθυνση: <https://docs.google.com/forms/d/1fv6Esho4Z99IbUsRdGMVkocUmHtrEL60rH8D7yMnhZg/viewform>

**Λόγω της βιωματικής μορφής του σεμιναρίου και του εξωτερικού χώρου, οι συμμετέχοντες ορίζονται στους 30. Σε περίπτωση μεγάλου αριθμού συμμετοχών, θα δοθεί προτεραιότητα σε όσους εκπονούν σχετικό πρόγραμμα.**

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**

**Περιγραφή σεμιναρίου**

Σύμφωνα με πληροφορίες από την οργάνωση «Μonumenta» (http://www.monumenta.org/) , η Διονυσίου Αρεοπαγίτου θεωρείται ο ωραιότερος δρόμος της Ευρώπης. Πράγματι, ο δρόμος αυτός προσφέρεται για μια ανασκόπηση της ελληνικής ιστορίας, από τη νεολιθική εποχή και τις πρώτες εγκαταστάσεις στον βράχο της Ακρόπολης, ως τη σύγχρονη εποχή. Στη μία πλευρά του πεζόδρομου ο βράχος της Ακρόπολης με τα μνημεία του, η περίφημη «νότια κλιτύς», με το θέατρο του Διονύσου, τα χορηγικά μνημεία και λίγο παρακάτω το Θέατρο του Ηρώδη του Αττικού, και από την άλλη τα εντυπωσιακά κτίρια με τα νεοκλασικά και εκλεκτικιστικά στοιχεία, το μουσείο της Ακρόπολης και δείγματα μοντέρνας αρχιτεκτονικής. Προχωρώντας προς τον Λουμπαρδιάρη, τον λόφο του Φιλοπάππου και τον χώρο που διαμόρφωσε ο αρχιτέκτονας Δημήτρης Πικιώνης, διασχίζουμε πλήθος μνημεία και ίχνη από την ελληνιστική, ρωμαϊκή, βυζαντινή και νεότερη εποχή.

Στον περίπατό μας θα μάθουμε πώς να αξιοποιούμε αυτόν τον δρόμο, αλλά και κάθε γωνιά της πόλης ιστορικού ενδιαφέροντος, για ένα εκπαιδευτικό πρόγραμμα για μαθητές 7-12 ετών. Πώς μπορούμε να οδηγήσουμε το βλέμμα των παιδιών ώστε να αντλήσουν τη γνώση από την παρατήρηση; Πώς, με άλλα λόγια, αντικαθιστούμε την ξενάγηση με την ανακάλυψη; Θα πειραματιστούμε με τεχνικές όπως ιστοριογραμμή, παιχνίδια παρατήρησης, κυνήγι θησαυρού, θεατρικό παιχνίδι, δημιουργία σκαριφήματος της περιοχής, φυλλάδιο παρατήρησης, φωτο-αφήγηση και δημιουργία οδηγού από παιδιά σε παιδιά. Θα συζητήσουμε επίσης την αξιοποίηση της παιδικής λογοτεχνίας και οδηγών πόλης για παιδιά σε ένα τέτοιο εκπαιδευτικό πρόγραμμα.

**Προϋποθέσεις: άνετα ρούχα και παπούτσια, θα καθίσουμε κάτω, σε πανί.**